Аԥсны адәныҟатәи аусқәа рминистр Даур Ақаҩба Ареспублика Арцах адәныҟатәи аусқәа рминистр Масис Маилиан идиныҳәалеит аминистрра ашьаҭаркра амшныҳәа.
Адныҳәалараҿы иҳәоуп:
«Ареспублика Арцах адәныҟаполитикатә усбарҭа ашьаҭаркреи аусуреи мҩаԥысуан аҭагылазаашьа уадаҩқәа ирыхьмырԥшыкәа. Арцах адипломатцәа аԥхьатәи амшқәа инадыркны жәларбжьаратәи аренаҿы рыжәлар ринтересқәа рыхьчон.
Арцахтәи адипломатиа алагала дууп арегион аҿы ашәарҭадара аиҿкаареи ашьақәыргылареи рҟны.
Аԥсны Аҳәынҭқарреи Ареспублика Арцахи реиҩызааратә еизыҟазаашьа ԥхьаҟагьы аԥеиԥш лаша шамоу агәрагара сымоуп».